TÁRSULATI ÜGYEK. 
43 
TÁRSULATI ÜGYEK. 
JEGYZŐKÖNYVI KIVONATOK A MAGYARHONI FÖLDTANI TÁRSULAT ÜLÉSEIRŐL. 
VII. SZAKŰLÉS 1888. JANUÁRIUS HÓ 4-IKÉN. 
Elnök : Dr. Szabó -József. 
Elnök a folyó év első' gyűlése alkalmával melegen üdvözli a jelenlevő tagokat 
s azon reményét fejezi ki, hogy a tagok szellemi érdeklődése ezen évben is mentül 
gyakrabban fog e helyütt nyilvánulni. 
Első titkár bejelenti, hogy 
dr. Fischeh Samu r. tag a társulat örökítő tagok sorába lépett át; továbbá, 
hogy rendes tagoknak ajánltatnak négyen és pedig : 
Kálnoki Bedö Albert, országos főerdőmester és miniszteri tanácsos, Budapest; 
Szentannai Almásy xAndor, m. kir. központi főerdőmester, Budapest; mind¬ 
kettőt ajánlja dr. Staub Móricz e. titkár; 
Rüzitska Béla, tanárjelölt Kolozsvár, ajánlja dr. Koch Antal egyetemi tanár; 
Szauer Arnold, oki. tanár, m. kir. statisztikai hivatalnok Budapest, ajánlja 
Szontagh Tamás. 
A társulat tagjai közűi meghaltak Klein Lipót alapító tag és Posner Károly 
Lajos rendes tag. Szomorú tudomásul vétetik. 
Dr. Szádeczky Gyula: «A tokaj-eperjesi hegységnek Nagy-Szaláncz és Abauj- 
Komlós közt lévő centrális része petrograpliiai és geológiai tekintetből» czímű 
értekezését olvassa fel. A megjelölt terület közép részének kőzeteivel foglalko¬ 
zott főként, mint a melyek petrograpliiai szempontból eddigelé ismertetve még 
nem voltak. Leírta I-szőr a Tolvajhegy és csoportjának kőzetét (biotit-orthoklas- 
plagioklas-quarz-trachyt és rliyolit), a melyet Wolf H. és Doelter is a fűzéri 
vár kőzetével azonosított, holott a két typus egymástól lényegesen különbözik. 
Megismertette A szór a Hársas- és Rábahegy csoportjának biotit-andesin-oligoklas- 
quarz-trachytját és rhyolitját. Kiemelte e két typus közt lévő különbséget, a mely 
indokolja a némileg hasonló kőzetek egymástól való elválasztását. Mindkét kőzet¬ 
fajnál részletesen leírta az alapanyagot, az ásványos alkatrészeket a kőzetzárvá¬ 
nyokat, a települést. A szármát epochabeli sedimentekkel való összefüggés alapján 
ezekkel egykorúaknak, vagy még fiatalabbaknak tartja a leírt kőzeteket. 
Dr. Szabó -József elnök bemutatta Cseh Lajos bányageologusnak a sel- 
meczbányai fiókegyesület szakűlésén felolvasott értekezését: "Geológiai észleletek 
a Ferencz császár altárnán, a tárna szájától Pjerg-aknáig». 
Dr. Schmidt Sándor értekezése «a claudetit kristálytani viszonyairól» az idő 
előhaladottsága miatt jövő alkalomra maradt. 
(43) 
